text: Sangbólkurin VITIN er kendur í kristiligum høpi fyri at skipa fyri “SYNGIÐ VIÐ” tiltøkum í ítróttar- og samkomuhallum og annars syngja til kristilig møti o.a. Bólkurin byrjaði at syngja saman í 2001 og var øll tey mongu fyrstu árini sera virkin og skipaði fyri fleiri stórum sangtiltøkum hvørt ár. Bólkurin hevur sungið í flest øllum ítróttar-og samkomuhøllum kring landið. Sangúrvalið, sum bólkurin syngur og spælir eru mest kendir kristiligir sangir og sálmar, ílætnir lættan tónleikaligan búna, umframt sangir yrktir serliga av Levi Joensen við lagi eftir Torkil Mørkøre.
text: #000002